SARL-NUUS SONDAG 08 JANUARIE 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


In die nuus vandag; 

SARL-WEB NOU VOLLEDIG BY NUWE DIENSVERSKAFFER 
ARRL DIAMANT-DXCC-UITDAGING 

ARISSat-1 VAL TERUG IN AARDATMOSFEER EN RAAK STIL 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SARL-WEB NOU VOLLEDIG BY NUWE DIENSVERSKAFFER 


Die finale oorskakeling van die SARL se web en sarl.org.za, se adresse op 31 De- 
sember na die nuwe diensverskaffer was nie pynloos nie. Ten spyte van vroeëre 
versoeke het die registrasieowerheid vir die nuwe tuiste nie die nodige verander- 
ings aangebring voordat hulle vir die nuwejaarsnaweek gesluit het nie dus het 
ons die nuwe jaar sonder die web en werkende e-posadresse ingegaan. Die proses 
is weer op 3 Januarie in werking gestel en dit het n langdurige administratiewe 
proses vereis waardeur uiteindelik bereik is dat die tuiste op 4 Januarie na die 
nuwe diensverskaffer, Altech Technology Concepts, oorgedra is. 


Die SARL maak verskoning vir die onderbreking. n Span gelei deur Peter Hers, 
ZSGPHD, gaan voort met werk aan die web. Besonderhede is vervat in n brief 
van die SARL wat nou ook beskikbaar is om van die webwerf afgelaai te word 
indien u dit nie ontvang het nie. 


Groot dank aan Peter en sy span vir hulle onbaatsugtige werk. 
ARRL DIAMANT-DXGCC-UITDAGING 


Gedurende April 2012 sal die ARRL die 75ste herdenking van die DXCG vier. 
Ten einde hierdie belangrike mylpaal te vier, het die ARRL teruggegaan na 
die begin die 1937 DXCCO-lys. Die Diamant-DXCCO-Uitdaging sal DXers se 
vaardigheid toets om al die 231 lande op die oorspronklike DXCCO-lys te kontak. 


Die ARRL het gepoog om die ooreenstemmende entiteite te identifiseer wat tans 
die plekke in die 1937 lys verteenwoordig. Daar is n aantal plekke wat saamges- 


melt het, soos die Franse en Engelse Nuwe Hebride en die Papua en Nu Guinea 
gebiede. In daardie plekke, vir 2012 indien u n YJ of n P?29 (op die hoofei- 
land van Nu Guinea) kontak, sal jy met kontakte met twee entiteite gekrediteer 
word! Vele ander eienaardighede kom op verskeie plekke in die lys voor. Die 
Kanaalgebied (enige HP bedrywig binne & km vanaf die Panamakanaal), die 
stede Gdansk, Pole, sowel as Tfni, Marokko en Balochistan is in 2012 terug op 
die lug. 


Vir verskeie entiteite wat nou uit meer state bestaan, mag u enige van vandag 
se entiteite kontak om vir die enkele land in 1937 te kwalifiseer. Byvoorbeeld, 
Frans Ekwatoriaal-Afrika sal gereken as gekontak te wees indien enige van TL, 
TN, TR., of TT gedurende 2012 gekontak word. Die Diamant DXCC tabel vir 
lande toon die huidige entiteitsname en voorvoegsels wat vir die lande van 1937 
kwalifiseer. Vir verdere inligting besoek www.arrl.org. 


ARISSat-1 VAL TERUG IN AARDATMOSFEER EN RAAK STIL 


AMSAT rapporteer dat ARISSat-1 die oggend van 4 Januarie gestaak het om 
uit te saai. Dit word geglo dat die satelliet die aarde se atmosfeer teen ongeveer 
07:00 UTC (-/- drie ure) binnegegaan het en kort daarna vernietig is. Teleme- 
trieverslae toon dat die temperatuur aan boord ARISSat-1 toegeneem het soos 
atmosferiese weerstand begin het om die satelliet te affekteer. Die verwagte 
ligging van die vertraging is n oop deel van die Atlantiese oseaan vêr wes van 
Angola. 


Die laaste telemetrieverslae is dat die interne temperatuur 75 “C bereik het en 
vinnig gestyg het. Konstantin Vladimirovich, RN3ZF, het n ontvangsrapport 
oor n verbyvlug om 08:42 uitgestuur waarin staan: “Die telemetrie was afwe- 
sig, spraakboodskappe was nie verstaanbaar nie, baie sag en onderbroke. Heel 
waarskynlik het ek die laaste minute van lewe van die satelliet aanskou”. Die 
laaste volledige telemetrie wat opgeneem is, is ontvang van grondstasies soos die 
satelliet op 4 Januarie om 06:02 UTC oor Japan beweeg het. 


ARISSat-1 is op 3 Augustus 2011 vanaf die Internasionale Ruimtestasie 
gedurende EVA-29 deur ruimtevaarder /vlugingenieurs Sergei Volkov, RU3DES, 
en Alexander Samokutyaev ontplooi. Die satelliet het n eksperiment wat 
atmosferiese digtheid meet en ontwerp is deur studente van die Kursk Staat- 
suniversiteit in Rusland gedra. Studente van oor die wêreld heen het die 
stemme voorsien wat vir die FM-aankondigings in spraak gebruik is. 


Die President van AMSAT, Barry Baines, WD4ASW, het gesê dat ARISSat-1 n 
nuwe tipe van satelliet was wat die aandag van die nasionale ruimteagentskappe 
wêreldwyd gevange geneem het. “Met ARISSat-1 was dit vir ons moontlik 
om n uitsonderlike opvoedingsgeleentheid te ontwerp, te lanseer en te bedryf”, 
het hy verduidelik. “Deur n opvoedkundige sending te ontwerp in lyn met 
NASA se wetenskaplike, tegnologiese, ingenieurs en wiskundige doelwitte, was 
radioamateurs wêreldwyd in staat om n nuwe satelliet in omwenteling te geniet”. 


ARISSat-1 het verskeie “eerstes” vir amateurradio in die ruimte bereik, in- 


sluitende die eerste vlugtoets van die AMSAT programmatuur gedefineerde 
transponeerder, met n FM spraak afwaartse koppeling wat tussen studen- 
teboodskappe gekies het, spraaktelemetrie en SATV, n 16 kHz wye liniëre 
transponeerder, n GG-baken met telemetrie en roepseine van radioamateurs 
(wat hulle betekenisvolle bydraes tot amateurradio in die ruimte erken) en 
n robuuste, voorwaartse foutkorrigerende 1 kbps BPSK digitale afwaartse 
koppeling wat satelliettelemetrie en telemetrie vir die Kursk-eksperiment dra. 


MATERIAAL VIR RADIO 7ZS 


Die redakteur nooi lede uit om artikels en foto s te verskaf vir die 2012 uitgawes 
van Radio ZS. Geskikte foto s word benodig vir die voorblad en moet radioama- 
teurs in aksie wys. Artikels kan van `n tegniese aard wees, of meer vertel van 'n 
klubprojek of klubaktiwiteit, 'n DXpedisie of soortgelyke aktiwiteite. 


Artikels kan in MS Word, OpenOffice of RTF-formaat gestuur word, prente 
kan as jpe-lêers gestuur word. Materiaal kan per e-pos gestuur word aan ra- 
diozs@sarl.org.za of per pos aan Posbus 12104, Brandhof, 9324. 


PEARS SE BHF-KOMPETISIE OM KONTAKTE TUSSEN AFDELINGS 
AAN TE MOEDIG 


Die nasionale BHF/UHF-kompetisie vind plaas van 20 tot 22 Januarie 2012 en 
ESB, GG, FM en digitale modusse mag gebruik word. Die eerste sessie strek 
van Vrydag om 18:00 SAT tot Saterdag 16:00 SAT. Die tweede sessie begin 
onmiddellik daarna en eindig Sondag 14:00 SAT. 


Die hoofdoel van vanjaar se kompetisie is om kontakte d.m.v. BHF tussen 
afdelings in die RSA en BHF-aktiwiteit in die algemeen aan te moedig. PEARS 
doen n beroep op alle radioklubs in die RSA om stasies in hulle gebied aan te 
moedig om d.m.v. tuis- of veldstasies aan die kompetisie deel te neem en die 
kompetisie n sukses te maak. Dit kan ook lei tot n spesiale, landwye kompetisie 
tussen klubs. 


Die hooffrekwensies vir ESB-kontakte oor lang afstande is 50,200 en 144,200 
MHGZ. In onlangse kompetisies is waargeneem dat vêrafgeleë, swakker stasies 
se seine deur die van plaaslike sterk stasies en lang gesprekke verswelg is. Ten 
einde hierdie probleem in die toekoms te vermy word stasies versoek om plaaslike 
stasies binne n 100 km radius op die FM kompetisiekanale van 50,400 en 144,400 
te kontak. Daar kan ook notas vergelyk en kort gesprekke gevoer word. Indien 
die ESB-frekwensie in gebruik is, @SY dan 5 of 10 kHz hoër of laer in frekwensie. 


Beste wense vir die kompetisie en help om dit n werklike nasionale BHEF- 
kompetisie te maak. 


HAMNET: GAUTENG-SUID: VERGADERING 


Hierdie is n uitnodiging aan alle persone wat in gemeenskapsdiens en noodkom- 
munikasie belangstel om die eerste vergadering van Hamnet-Suid by te woon. 
Besonderhede is as volg: Datum: Donderdag 12 Januarie 2012. Tyd: 19:00 tot 
21:00. Plek: 9de Benoni Padvindersaal, Arrow Park, Benoni. 


Gemeenskapsaktiwiteite en u moontlike betrokkenheid vir 2012 sal bespreek 
word. Daar sal op 145,675 en op 438,700 MHz FM bystand verleen word. 


Neem beskuitjies saam! 
HEF VOORTPLANTINGSVOORSPELLING 


Hannes Coetzee, ZSGBZP, berig dat die verwagte sonaktiwiteit vir die week laag 
is met slegs `n geringe kans vir M-klas fakkels. Tans is al die sonvlekke wat van 
die aarde af sigbaar is magneties eenvoudig en stil. 


Vir diegene wat hulle eie frekwensievoorspellings doen, is die verwagte effektiewe 
sonvlektelling vir die week ongeveer 88. 


20 tot 10 m gaan pret wees met verskeie openinge gedurende die verloop van 
die dag. Die hoër bande sal tipies eerste oopmaak om dan later deur die laer 
bande gevolg te word. 


Besoek gerus www.spaceweather.co.za vir meer inligting. 
DAGBOEK VAN GEBEURE 


8 Januarie ARRL se kinderdagbedrywighede. Inligting by www.arrl.org/kids- 
day. 12 Januarie Hamnet-Suid vergadering om 19:00. 15 Januarie Laaste 
dag vir indiening van voorgestelde aanbiedings vir Radiotegnologie-in-Aksie- 
Simposiums 2012 na artoday@sarlorg.za. 20 tot 22 Januarie PEARS se 
BHF/UHF-kompetisie. 31 Januarie - Laaste dag vir insending van nominasies 
vir SARL-Raadslede en mosies vir die SARL se AJV in 2012. 31 Januarie - 
Sluitingsdatum vir insending van voorgestelde verhandelings vir SA AMSAT se 
Ruimtesimposium aan saamsat@intekom.co.za. Onthou ook om nominasies in 
te stuur vir die SARL-toekennings wat gedoen sal word tydens die galadinee 
wat ook gedurende die naweek met die 2012 SARL-AJV sal plaasvind. Stuur 
nominasies aan secretary@sarl.org.za. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook 'n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 17:30 UTC op 4 895 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur George, ZS6ONE. 


Dankie dat u geluister het, 73. 


/EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


